ભાવનગરનાં ખાર વિસ્તાર કે જે વિશાળ વેટલેન્ડ છે અહી ફ્લેમિન્ગોથી માંડી અનેક વિદેશી પક્ષીઓ વિહરતા હોય છે વસવાટ કરતા હોય છે ત્યારે વિસ્તારમાં વારંવાર ફ્લેમિન્ગો મોત થવા એ એક ખુબ જ ગંભીર ઘટના ગણી શકાય, આ વિસ્તારમાં ફરી ગઈકાલે ૨૦ ફ્લેમીન્ગોનાં મોત થતા પક્ષી પ્રેમીઓ તંત્ર સામે અનેક સવાલો ઉઠાવ્યા છે, શહેરના કુંભારવાડા-માઢિયા રોડ પર જેટકોની હાઇટેન્શન લાઇન પસાર થાય છે, અહીં ફલેમિંગો પક્ષીઓ વિહાર કરી રહ્યા હતા. ફલેમિંગો ગુજરાતનું રાજય પક્ષી છે અને આ વિસ્તારમાં ૨૫ હજાર થી વધુ આ પક્ષીઓ વસવાટ કરે છે. ત્યારે ખુલ્લા વીજ વાયરોનો સ્પર્શ થવાથી એક સાથે ૨૦ જેટલા ફલેમિંગો પક્ષીઓ ગઈકાલે મૃત્યુ પામ્યા હતા. આ અંગેની વન ખાતાને જાણ કરાતા તુરંત તંત્ર દોડી ગયું હતું અને મૃત ફલેમિંગો પક્ષીઓનો કબ્જો લીધો હતો. અને ત્યાર બાદ આ તમામ મૃત ફલેમિંગોને વન વિભાગમાં પોસ્ટમોટરમ માટે મોકલી આપવામાં આવેલ હતા. આ મામલે પર્યાવરણ પક્ષીઓમાં રોષ ફેલાયો હતો. ભુતકાળમાં લાઇન સિફ્ટ કરવાનો મામલો ચર્ચામાં આવ્યો હતો. પરંતુ તે માટે ખર્ચ વધી જાય તેમ હોવાથી તેના વાયરો પર કવરથી સુરક્ષિત કરવા ચર્ચા વિચારણાઓ ચાલી રહી હતી, પરંતુ આજ સુધી આ મામલે જેટકો વીજ કંપનીએ કોઇ નિર્ણય લીધો નથી.